50 beseer in botsingArgieffoto Minstens 50 mense is beseer toe ŉ bus en ŉ motor Saterdagaand op die N1 in die Wes-Kaap gebots het. Ineke van Huyssteen, ER24-woordvoerder, sê die voorval het by die Klipheuwel-afdraai op die hoofweg plaasgevind. Volgens haar moes twee mense met behulp van meganiese toerusting uit die motorwrak gesny word. Dié mense is in ŉ kritieke toestand na die hospitaal gehaas. Volgens Van Huyssteen is al die passasiers wat in die bus vervoer was in die voorval beseer. Sy sê die beserings wissel tussen gering en matig. “Die presiese oorsaak van die ongeluk is nie in dié stadium bekend nie. Beamptes was egter op die toneel en het ŉ polisieondersoek van stapel gestuur.”